B. Bugár, podpredseda NR SR: (2005-12-15):
Otváram ďalší bod, a to Písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 14. novembra 2005 , ktoré ste dostali ako tlač 1402. Z dôvodu prehľadnosti prosím poslancov, aby pri svojom vystúpení vždy uviedli číslo, pod ktorým sa odpoveď člena vlády k tlači 1402 nachádza. Otváram rozpravu. Konštatujem, že som dostal písomnú prihlášku pani poslankyne Bollovej ako jedinú. Nech sa páči, pani poslankyňa, máte slovo. D. Bollová, poslankyňa: Ďakujem pekne za slovo, pán predsedajúci. Vážené kolegyne, kolegovia, na 51. schôdzi Národnej rady Slovenskej republiky som sa obrátila s interpeláciou na premiéra Mikuláša Dzurindu a v stanovenom čase mi dal odpoveď, nachádza sa v tlači 1402 pod číslom 10, sa mi vidí, v zozname. Pretože som nemala možnosť vystúpiť tu ústne a chcela by som na jeho odpoveď reagovať, dovoľte mi, aby som veľmi stručne uviedla, o čom sa v mojej interpelácii hovorilo. V závere taký krátky odsek: „Žiadam vás, pán premiér, aby ste informovali Národnú radu Slovenskej republiky o absolventoch cudzích vzdelávacích inštitúcií, ktorí pôsobia na postoch vo výkonnej moci, a o dôvodoch, pre ktoré vy a ministri vašej vlády nedávate pri obsadzovaní miest odborných poradcov prednosť absolventom slovenských škôl adekvátnej špecializácie v národnom a vlasteneckom záujme.“ Pán premiér, pravdepodobne ma nepovažuje za vhodnú ani nejakých rečí alebo odôvodnení, napísal mi v odpovedi dva a pol riadka a text hovorí: „Vážená pani poslankyňa, nie sú mi známe skutočnosti, ktoré uvádzate vo svojej interpelácii“ a tak ďalej. Tým sa to skončilo. Ja musím vysloviť poľutovanie, že tu nie je pán premiér, lebo možnože ja mám šťastie alebo možno on, že sa nevidíme, lebo som chcela svoje vystúpenie začať oslovením okrem vážené kolegyne, kolegovia aj vážený pán premiér. Ale zároveň som chcela uviesť, že ten prívlastok vážený patrí v mojom oslovení jeho postu, rozhodne nie jeho osobe. Pán premiér, reagujem, mám veľké výhrady voči tomu, ako prejavujete vzťah k svojmu ľudu i k svojej domovine. Z času na čas preniknú informácie, že ani vaši koaliční partneri nie sú vaším konaním nadšení. Potvrdzuje to i vaša odpoveď na moju interpeláciu. Požiadala som vás o informáciu o tom, koľko absolventov zahraničných vysokých škôl pôsobí na postoch vo výkonnej moci a koľko je medzi pracovníkmi absolventov našich slovenských vysokých škôl. Neverím, že z dotazníkov či výsledkov konkurzov pri obsadzovaní pracovných miest sa nedá zistiť miesto dosiahnutého vzdelania. Zaujíma ma to z profesionálneho hľadiska. Vyplýva to i z toho, ako príslušné miesta hodnotia úroveň nášho vysokoškolského vzdelania. Okrem iného zrejme to korešponduje aj s dnešnou informáciou v tlači o tom, aký rating dosiahli naše vysoké školy, že z 200 skúmaných vysokých škôl sa štyri naše slovenské umiestnili na konci tejto dvojstovky. A okrem toho ma to zaujímalo a zaujíma i z toho hľadiska, do akej miery podporujete pôsobenie cudzích vplyvov na riadenie štátu, na čele ktorého vo výkonnej moci stojíte. Neodpovedali ste mi, teda moje hľadiská sú vám cudzie. Dovoľte mi vysloviť názor, že sa aktívne zúčastňujete na prenikaní a upevňovaní vplyvu nadnárodných cudzích záujmov v Slovenskej republike. Iste viete, prečo to robíte. Domnievam sa, že to viem i ja a svojou odpoveďou na necelých troch riadkoch ste to potvrdili. Pozitívne hodnotím, že ste sa neuchýlili k politickým impertinenciám a neupozornili ste ma na veci, ktoré od vás obyčajne počúvame, že za socializmu sa obsadzovali miesta tak či onak. Na to som sa totiž nepýtala a prosím, aby ste sa neznížili k podobným replikám ani v prípadnej reakcii na moje vystúpenie. Mňa zaujíma súčasnosť a budúcnosť Slovenskej republiky. V danom prípade podpora vzdelania, rešpektovanie nevyhnutnosti zvýšenia úrovne kvality vzdelávacieho systému, uplatňovanie absolventov slovenských vysokých škôl na miestach zodpovedajúcich úrovni ich vzdelania, aby nemuseli chodiť do zahraničia umývať riady a schody, pracovať pri čistení parkov či upratovať po návštevníkoch hotelov. Bolo by asi oveľa vhodnejšie, aby sme ich vedomosti využili doma. Predpokladám, že by boli prinajmenšom tak osožní ako zahraniční asistenti či poradcovia. Pán premiér, je mi ľúto, že musím vyjadriť nespokojnosť s vašou odpoveďou. Nežiadam, aby reagoval na toto moje vystúpenie parlament, čiže neprosím si žiadne hlasovanie. Pán predsedajúci, chcem sa spýtať ešte, či môžem zároveň reagovať aj na...